KOTA KINABALU: Pulis Kota Kinabalu mamaso mogihum songulun daraibo songulun mongindapu ih kikotumbayaan minogowit mogidu tusin RM80,000 sanganu bos dau tadau ko-4 tulan Koduo nakatalib.
Boyoon Pulis Watas Kota Kinabalu ACP M. Chandra minoboros do pikikiro jam 8.kosuabon, ih daraibo minooi paatod di bos dau id iso kadai makan montok makan miampai tambalut om tinangayan dau ih kurita miampai kantung kisuang do tusin id suang korita dilo.
“Sinuhu di mongindapu ih daraibor dau tumilombus mongoi id tupis sabap mokiatod isido di tambalut dau mongoi tupis kalapas makan kosuabon om tilombus minooi miting.
“Kalapas mitingan nokito disio kantung kisuang tusin RM80,000 aiso id tupis dau,” ka disio id iso kointalangan do hiti di baino.
Minoboros ih Chandra do mungui kiumur 34 toun minomoromut di daraibo dau nga amu monimbar.
Soira nokorikot ih mungui id walai, nokito dau korita dau om kantung nga aiso noh tusin id suang kantung dilo, ka disio.
Sabap dilo, mokianu ih pulis kumaa dii Amli Amjan, 31, mongoi id balai pulis Kota Kinabalu toi ko momoromut hombo nopo balai pulis poinsomok montok monguhup ponoriukan. – BERNAMA
min_Latn min_Latn min_Latn min_Latn bam_Latn ceb_Latn min_Latn